**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Harvesteri- ja forvarderioperaatorite kutseeksamiks ettevalmistav koolitus (26h)** |
| Õppekavarühm: *(täiendus- koolituse standardi järgi)* | Metsamasinate ja muude mootorsõidukite juhtide õpe |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**  Harvesteri- ja forvarderijuhid, kes soovivaid sooritada harvesterioperaatori, tase 4 või forvarderioperaatori, tase 4 kutseeksami. Koolitusele on oodatud ka masinaoperaatorid, kelle kutsetunnistus on aegunud.  Grupi suurus: 15  **Õppe alustamise nõuded:**  Metsanduslikud teadmised ning masinal töötamise kogemus vähemalt 1 aasta. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*  **Koolituse läbinu:**   1. Tunneb puuliike, nende kahjustusi ja puidu sortimente; 2. Hindab ümarmetsamaterjali kvaliteeti ja puude valikut erinevatel raietel 3. Määrata rinnaspindala lihtrelaskoobiga; 4. Tunneb harvesteri/forvarderi ehitust ja hooldamist, kalibreerib harvesteri; 5. Kasutab ohutuid ja ergonoomilisi töövõtteid; 6. Teab kutseeksami tingimusi ja korda. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Kutsestandard: forvarderioperaator, tase 4  Kutsestandard: harvesterioperaator, tase 4 |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  OSKA kirjeldab:  „Metsamajanduse ja metsavarumise valdkonnas on suurimaks tööpakkujaks Riigimetsa Majandamise Keskus (RMK). Toetudes keskkonnastandarditele on RMK välja töötanud nõuded metsatöödele, metsas kasutatavatele masinatele ning nendel töötavatele oskustöötajatele. Nõuete ja käitumisjuhiste täitmine on eelduseks ja aluseks töötamiseks RMK poolt hallatavas metsas. RMK-le töö tegemise eelduseks on, et harvesteri- ja forvarderioperaatorid omavad kutset, st on läbinud vastava kutseõppe või täienduskoolituse või on tõendanud oma oskusi kutseeksamil ja omavad kehtivat kutsetunnistust.“  Lisaks RMK-le on tarneahela sertifikaati uuendamas ja taotlemas mitmed suuremad metsaettevõtted, kelle töötajad vajavad samuti kutseeksami sooritamist töö jätkamiseks.  Tulevikus kasvab vajadus harvesteri- ja forvarderioperaatorite kui valdkonna võtmeametite esindajate järele. Ühelt poolt mõjutab seda raiemahtude kasv, teiselt poolt asjaolu, et ka erametsas hakkavad suurema jõudlusega harvesterid ja forvarderid kettsaega töötavat raietöölist lõplikult välja vahetama.  Metsamasina tasemeõpe toimub vaid Luua Metsanduskooli kutseõppekavadel, kuid puudub kaugõppe võimalus. See eksamiks ettevalmistav koolitus on suunatud juba töötavatele masinaoperaatorile, kes vajavad oskuste uuendamist ja teoreetilisi teadmisi, et sooritada edukalt kutseeksam ja seeläbi tõsta oma võimekust tööturul. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **26** |
| Kontaktõppe maht akadeemilistes tundides: | **26** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **20** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **6** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**  **Harvesterioperaatorid:**  Harvesterioperaatori 4. taseme kutseeksami tingimused ja kord. Praktiliste ülesannete tutvustus. Uuendus- ja harvendusraie hindamise põhimõtted kutseeksamil. Harvesteri kalibreerimine. Harvesteri seadistamine, tehnohooldus ja korrashoid.  Puuliigid. Enamlevinud kahjustused puudel. Puidu kvaliteedinõuded. Puidu sortimendid. Tüvede optimeerimine. Harvendusraie, puude valiku põhimõtted erinevatel raietel. Rinnaspindala määramine lihtrelaskoobiga.  **Forvarderioperaatorid:**  Forvarderioperaatori 4. taseme kutseeksami tingimused ja kord. Praktiliste ülesannete tutvustus. Ümarmetsamaterjali kokkuveo hindamise põhimõtted kutseeksamil. Forvarderi seadistamine, tehnohooldus ja korrashoid.  Puuliigid. Enamlevinud kahjustused puudel. Puidu kvaliteedinõuded ja puidurikked. Puidu sortimendid. Puiduvarumistehnoloogia valimine. Tootmisülesandest lähtuvalt puidu sorteerimine, kokkuvedamine ja virnastamine, laoplatsi planeerimine.  Rinnaspindala määramine lihtrelaskoobiga.  **Õppevahendid:** Metsaseadus, Metsamajandamise eeskiri, forvarderi kasutusjuhend, harvesteri kasutusjuhend, kutsestandard ja eksami hindamisstandard.  **Õppekeskkonna kirjeldus:** Esitlustehnikaga klassiruum; praktiline õpe välitingimustes ( rinnaspindala määramine) |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Vähemalt 70% kontakttundides osalemine.  Hindamismeetod: teadmiste test.  Hindamiskriteerium: positiivseks soorituseks on vaja vähemalt 80% õigeid vastuseid. Hindamine on mitteeristav: arvestatud või mittearvestatud. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Allan Seim –** Luua Metsanduskooli masinaoperaatorite õpetaja, pikaajalise kogemusega masinaoperaator  **Peeter Lips** – Luua Metsanduskooli metsamasinate instruktor-tehnik  **Dimitri Randoja –** Luua MK metsakasvatuse õpetaja  **Toomas Kariste** – Luua Metsanduskooli masinaoperatorite koolitaja-instruktor  **Tenek Mäekivi –** litsentseeritud metsakorraldaja, pikaaegse kogemusega praktik erinevates metsahalduse ettevõtetes, Luua MK metsakasvatuse õpetaja |

**Õppekava koostaja:**   
*/ees- ja perenimi, amet, e-mail/*

Kairit Reiman, koolituskeskuse juht, kairit.reiman@luua.ee